pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ. ยกย่ององค์กรอิสระภาครัฐ และเอกชน 83 แห่ง ส่งเสริมสังคมไทยสู่สังคมคุณธรรม
วันอังคารที่ 23 พฤศจิกายน 2564
วธ. ยกย่ององค์กรอิสระภาครัฐ และเอกชน 83 แห่ง ส่งเสริมสังคมไทยสู่สังคมคุณธรรม
วธ. ยกย่ององค์กรอิสระภาครัฐ และเอกชน 83 แห่ง ส่งเสริมสังคมไทยสู่สังคมคุณธรรม
วธ. ยกย่ององค์กรอิสระภาครัฐ และเอกชน 83 แห่งส่งเสริมสังคมไทยสู่สังคมคุณธรรม
วันที่ 22 พฤศจิกายน 2564 เวลา 10.00 น. นางยุพา ทวีวัฒนะกิจบวร ปลัดกระทรวงวัฒนธรรม ประธานอนุกรรมการด้านการประเมินชุมชน องค์กร อําเภอ และจังหวัดคุณธรรม เป็นประธานพิธีมอบเกียรติบัตรประกาศยกย่ององค์กรคุณธรรม ประจําปีงบประมาณ พ.ศ. 2564 สังกัดกระทรวงวัฒนธรรม องค์กรอิสระภาครัฐและเอกชน ณ ห้อง Auditorium ชั้น G อาคารหอศิลป์แห่งชาติ กระทรวงวัฒนธรรม เขตห้วยขวาง กรุงเทพมหานคร พร้อมด้วย นายเกรียงศักดิ์ บุญประสิทธิ์ อธิบดีกรมการศาสนา ผู้บริหาร เจ้าหน้าที่กรมการศาสนา องค์กรอิสระภาครัฐและเอกชนที่เกี่ยวข้อง เข้าร่วม จํานวน 83 หน่วยงาน ทั้งนี้ การจัดงานในครั้งนี้ กรมการศาสนาได้ดําเนินตามาตรการเฝ้าระวังป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID-19) ของกระทรวงสาธารณสุขอย่างเคร่งครัด
ปลัดกระทรวงวัฒนธรรม กล่าวว่า การจัดงานดังกล่าวสืบเนื่องมาจากมติที่ประชุมคณะกรรมการส่งเสริมคุณธรรมแห่งชาติ ครั้งที่ 2/2564 เมื่อวันที่ 30 กันยายน 2564 เห็นชอบผลการประเมินและการประกาศยกย่องชุมชน องค์กร อําเภอ และจังหวัดคุณธรรม ใน 3 ระดับ ได้แก่ ระดับส่งเสริมคุณธรรม ระดับคุณธรรม และระดับคุณธรรมต้นแบบ ประจําปีงบประมาณ พ.ศ. 2564 โดยมอบให้ประธานคณะอนุกรรมการที่เกี่ยวข้อง ทั้งในส่วนกลางและส่วนภูมิภาคเป็นผู้มอบเกียรติบัตร เพื่อเป็นขวัญและกําลังใจให้กับทุกภาคส่วนที่เข้าร่วมการประเมินและเป็นแรงจูงใจในการส่งเสริมและพัฒนาคุณธรรม เพื่อสร้างสังคมไทยให้เป็นสังคมคุณธรรมอย่างยั่งยืน สําหรับการมอบเกียรติบัตรประกาศยกย่ององค์กรคุณธรรม ซึ่งเป็นภารกิจของกระทรวงวัฒนธรรมในการประกาศยกย่อง 2 ส่วน ประกอบด้วย
1. หน่วยงานภายในกระทรวงวัฒนธรรม ได้รับเกียรติบัตรจาก ปลัดกระทรวงวัฒนธรรม ประธานอนุกรรมการส่งเสริมคุณธรรมกระทรวงวัฒนธรรม ตามระดับที่ประเมิน จํานวน 53 แห่ง ประกอบด้วย ระดับส่งเสริมคุณธรรม จํานวน 5 แห่ง ระดับคุณธรรม จํานวน 31 แห่ง และระดับคุณธรรมต้นแบบ จํานวน 17 แห่ง โดยในวันนี้ได้เชิญผู้แทนของหน่วยงานมารับเกียรติบัตร จํานวน 9 หน่วยงาน
2. องค์กรอิสระภาครัฐและเอกชน ได้รับเกียรติบัตรจากปลัดกระทรวงวัฒนธรรม ประธานอนุกรรมการด้านการประเมินชุมชน องค์กร อําเภอ และจังหวัดคุณธรรม ตามระดับที่ประเมิน จํานวน 74 แห่ง ประกอบด้วย ระดับส่งเสริมคุณธรรม จํานวน 11 แห่ง ระดับคุณธรรม จํานวน 9 แห่ง และระดับคุณธรรมต้นแบบ จํานวน 54 แห่ง
ปลัดกระทรวงวัฒนธรรม กล่าวต่อว่า การยกย่ององค์กรคุณธรรม เป็นหนึ่งในการขับเคลื่อนแผนแม่บทส่งเสริมคุณธรรมแห่งชาติ แม้จะอยู่ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID-19) แต่ทุกหน่วยงานยังคงทําหน้าที่และบูรณาการร่วมกันตามบทบาทมาอย่างต่อเนื่อง ทั้งนี้ เพื่อเป็นการจุดประกายให้ทุกองค์กรเกิดการพัฒนาเพื่อก้าวไปสู่องค์กรคุณธรรมในระดับต่างๆ ที่สามารถเป็นแรงจูงใจและแบบอย่างให้กับหน่วยงานอื่นๆ และเป็นส่วนหนึ่งในการสร้างสังคมไทยให้เป็นสังคมคุณธรรมอย่างยั่งยืน
รัฐบาลไทย-ข่าวทำเนียบรัฐบาล-พม. โดย พก. ช่วยเหลือสองสามีภรรยาพิการทางการเห็น ป่วยโควิด-19 เข้ารับการรักษาด่วน
วันอังคารที่ 3 สิงหาคม 2564
พม. โดย พก. ช่วยเหลือสองสามีภรรยาพิการทางการเห็น ป่วยโควิด-19 เข้ารับการรักษาด่วน
พม. โดย พก. ช่วยเหลือสองสามีภรรยาพิการทางการเห็น ป่วยโควิด-19 เข้ารับการรักษาด่วน
เมื่อวันที่ 25 ก.ค. 64เวลา 12.00 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากกรณีผู้สื่อข่าวรายการเรื่องเล่าเช้านี้ ทางสถานีโทรทัศน์ไทยทีวีสีช่อง 3HDได้รายงานข่าวสองสามีภรรยาพิการทางการเห็น (ตาบอด) ติดเชื้อโควิด-19 อาศัยอยู่ย่านเขตบางแค กรุงเทพฯ และสามีต้องนอนรักษาตัวอยู่ที่บ้าน นั้นตนได้มอบหมายให้กรมส่งเสริมและพัฒนาคุณภาพชีวิตคนพิการ (พก.) สอบข้อเท็จจริงและให้ความช่วยเหลือ พบว่า 2 สามีภรรยาได้พักอาศัยร่วมกับมารดา น้องสาว และบุตรสาว รวมจํานวน 5 คน ทั้งนี้ กระทรวง พม. โดย พก. ได้ประสานช่วยเหลือภรรยาให้เข้ารับรักษาอาการโควิด-19 ที่โรงพยาบาลราชพิพัฒน์ จนหายป่วย และกลับมาพักที่บ้านเรียบร้อยแล้ว
นางพัชรีกล่าวต่อว่า เมื่อวันที่ 20 ก.ค. 64 ผู้เป็นสามีทราบผลการตรวจว่าติดเชื้อโควิด-19 ทางโรงพยาบาลได้ประเมินและให้ยามารักษาตัวที่บ้านแบบHome Isolationแต่อาการไม่ดีขึ้น ล่าสุดเมื่อวันที่ 24 ก.ค. 64กระทรวง พม. โดย พก. ได้ประสานความช่วยเหลือไปยังทีมแพทย์ของสถาบันสิรินธรเพื่อการฟื้นฟูสมรรถภาพทางการแพทย์แห่งชาติ เข้ารับการตรวจรักษาโดยการเอกซเรย์ปอด (CXR)ที่โรงพยาบาลสนามบ้านวิทยาศาสตร์สิรินธรเพื่อคนพิการ จังหวัดปทุมธานี พบว่าเชื้อเริ่มลงปอด ทางแพทย์จึงได้ประสานส่งต่อเข้ารักษาที่โรงพยาบาลสนามบุษราคัมเรียบร้อยแล้ว สําหรับการช่วยเหลือในระยะต่อไป กระทรวง พม. โดย พก. ได้มอบหมายให้ศูนย์บริการคนพิการกรุงเทพฯ พิจารณาให้ความช่วยเหลือคนพิการและครอบครัวต่อไป
นางพัชรีกล่าวเพิ่มเติมว่าสําหรับคนพิการ กลุ่มเปราะบาง และประชาชนที่กําลังประสบปัญหาความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1)ศูนย์ช่วยเหลือสังคม สายด่วน พม. โทร. 13002) สายด่วนคนพิการ โทร. 14793) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-รมว.สุชาติ สั่งกสร. ลงพื้นที่เจรจาหาข้อยุติโรงงานไฟไหม้ย่านกิ่งแก้ว นายจ้าง เผยยืนยันไม่ลอยแพลูกจ้างแน่
วันพฤหัสบดีที่ 21 ตุลาคม 2564
รมว.สุชาติ สั่งกสร. ลงพื้นที่เจรจาหาข้อยุติโรงงานไฟไหม้ย่านกิ่งแก้ว นายจ้าง เผยยืนยันไม่ลอยแพลูกจ้างแน่
รมว.แรงงาน สั่งการกสร. ลงพื้นที่ตรวจสอบเหตุไฟไหม้โรงงานรองเท้า ย่านกิ่งแก้ว เผยผลการเจรจานายจ้าง ขอเวลาเจรจากับทางธนาคารและบริษัทประกันภัยก่อน เบื้องต้นยังไม่สามารถให้คําตอบเรื่องการปิดกิจการได้ พร้อมยืนยันดูแลลูกจ้างให้ได้สิทธิประโยชน์ตามกฎหมายแน่นอน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึง กรณีเกิดเหตุเพลิงไหม้โรงงาน บริษัท วัฒนาฟุตแวร์ จํากัด (มหาชน) ประกอบกิจการผลิตรองเท้าหนัง จ.สมุทรปราการ เมื่อวันที่ 19 ตุลาคม 2564 ที่ผ่านมา จากรายงานข้อเท็จจริงพบว่า เจ้าหน้าที่ดับเพลิงองค์การบริหารส่วนตําบลราชาเทวะ สามารถเข้าควบคุมเหตุเพลิงไหม้ของโรงงานได้ เมื่อเวลา 23.30 น. ทั้งนี้ไม่มีลูกจ้างได้รับบาดเจ็บหรือเสียชีวิต กระทรวงแรงงานภายใต้การกํากับดูแลของพล.อ.ประวิตร วงษ์สุวรรณ รองนายกรัฐมนตรีมีความห่วงใยต่อเหตุการณ์ดังกล่าว จึงมอบหมายให้ ดร.จําลอง ช่วยรอด คณะที่ปรึกษารัฐมนตรีว่าการกระทรวงแรงงาน และนายนิยม สองแก้ว อธิบดีกรมสวัสดิการและคุ้มครองแรงงาน (กสร.) พร้อมเจ้าหน้าที่หน่วยงานในสังกัดกระทรวงแรงงาน ลงพื้นที่เข้าไปตรวจสอบสถานที่เกิดเหตุ พร้อมชี้แจงแนวทางปฏิบัติให้กับนายจ้างและลูกจ้างทราบ เพื่อไม่ให้เกิดข้อขัดแย้งหรือเกิดกรณีพิพาทตามมา ซึ่งเหตุเพลิงไหม้ทําให้เกิดความเสียหายแก่โรงงานและต้องหยุดกระบวนการผลิตชั่วคราว นายจ้างอาจใช้สิทธิหยุดกิจการชั่วคราว ตามมาตรา 75 แห่งพระราชบัญญัติคุ้มครองแรงงาน พ.ศ. 2541 โดยจ่ายเงินให้แก่ลูกจ้างร้อยละ 75 ของค่าจ้างในวันทํางาน สําหรับส่วนของโรงงานที่ไม่ได้เกิดไฟไหม้ นายจ้างสามารถมอบหมายให้ลูกจ้างทํางานได้และต้องจ่ายค่าจ้างตามปกติ ทั้งนี้หากมีการเลิกจ้างลูกจ้าง นายจ้างต้องจ่ายค่าชดเชย สินจ้างแทนการบอกกล่าวล่วงหน้า ค่าจ้างสําหรับวันหยุดพักผ่อนประจําปี และเงินสวัสดิการอื่นๆ ตามกฎหมาย รวมไปถึงสิทธิประโยชน์ทดแทนการว่างงานกรณีเลิกจ้างร้อยละ 70 ของค่าจ้างรายวันสําหรับการว่างงานเพราะเหตุถูกเลิกจ้างโดยให้ได้รับครั้งละไม่เกิน 200 วัน ทั้งนี้กระทรวงแรงงานได้ให้สํานักงานจัดหางาน จ.สมุทรปราการ เตรียมหาตําแหน่งงานรองรับกรณีนายจ้างไม่สามารถจ้างลูกจ้างทํางานต่อไปได้ ในเบื้องต้นมี 16 บริษัท เปิดรับสมัครงาน 36 ตําแหน่ง จํานวน 411 อัตรา และบริษัท ซีพีเอฟ (ประเทศไทย) จํากัด (มหาชน) ยินดีรับลูกจ้างที่ตกลงทั้งหมดเข้าทํางาน พร้อมเน้นย้ําให้ทุกหน่วยงานของกระทรวงแรงงานเร่งดําเนินการช่วยเหลือนายจ้าง ลูกจ้างให้เป็นไปตามสิทธิของกฎหมายที่เกี่ยวข้องต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวว่า กสร. ได้เร่งดําเนินการตามข้อสั่งการของท่านรมว.สุชาติ โดยร่วมชี้แจงและหารือถึงแนวทางปฏิบัติตามกฎหมายแรงงาน หลังมีข่าวว่าโรงงานเสียหายจนต้องหยุดกิจการ อาจส่งผลให้ลูกจ้างตกงานทันที ซึ่งจากผลการหารือเมื่อวันที่ 20 ตุลาคม 2564 นายจ้างแจ้งว่าขณะนี้ยังไม่สามารถเข้าไปภายในโรงงานได้เนื่องจากต้องรอทางเจ้าหน้าที่กองพิสูจน์หลักฐาน และเจ้าหน้าที่กองควบคุมอาคาร สํานักการโยธา เข้าตรวจสอบสถานที่เกิดเหตุ ทั้งนี้นายจ้างขอเวลาหารือกับทางธนาคารและทางบริษัทประกันภัยในเบื้องต้นก่อน เนื่องจากขณะนี้โรงงานประสบปัญหาทางการเงิน พร้อมยืนยันว่าจะจ่ายเงินเดือนลูกจ้างทุกคนจนถึงสิ้นเดือนตุลาคมนี้ โดยในวันจันทร์ที่ 1 พฤศจิกายน 2564 กรมได้กําหนดนัดนายจ้างและทุกฝ่ายที่เกี่ยวข้อง เข้ามาพูดคุยเพื่อเจรจาหาข้อยุติรวมถึงแนวทางการดําเนินกิจการต่อไป
รัฐบาลไทย-ข่าวทำเนียบรัฐบาล-ครม. ตั้งโฆษกรัฐบาลคนใหม่ แจ้งสถานการณ์โควิด – 19 เป็นปัญหาใหญ่ รัฐบาลเร่งสื่อสารถึงประชาชนเป็นภารกิจสำคัญ
วันอังคารที่ 24 สิงหาคม 2564
ครม. ตั้งโฆษกรัฐบาลคนใหม่  แจ้งสถานการณ์โควิด – 19 เป็นปัญหาใหญ่ รัฐบาลเร่งสื่อสารถึงประชาชนเป็นภารกิจสําคัญ
ครม. ตั้งโฆษกรัฐบาลคนใหม่  แจ้งสถานการณ์โควิด – 19 เป็นปัญหาใหญ่ รัฐบาลเร่งสื่อสารถึงประชาชนเป็นภารกิจสําคัญ
วันนี้ (24 สิงหาคม 2564) เวลา 13.00 น. นางสาวไตรศุลี ไตรสรณกุล รองโฆษกประจําสํานักนายกรัฐมนตรี แถลงผลการประชุมคณะรัฐมนตรีว่า ที่ประชุมคณะรัฐมนตรีแต่งตั้งข้าราชการการเมือง จํานวน 3 ราย ได้แก่ นายบรรสาน บุนนาค ตําแหน่งที่ปรึกษานายกรัฐมนตรี นายอนุชา บูรพชัยศรี ตําแหน่งรองเลขาธิการนายกรัฐมนตรี ฝ่ายการเมือง และนายธนกร วังบุญคงชนะ ตําแหน่งโฆษกประจําสํานักนายกรัฐมนตรี
นายอนุชา บูรพชัยศรี รองเลขาธิการนายกรัฐมนตรี ฝ่ายการเมือง กล่าวขอบคุณนายกรัฐมนตรีที่ไว้วางใจการทํางานในตําแหน่งโฆษกรัฐบาลตลอดระยะเวลากว่า 1 ปีที่ผ่านมา และได้มอบโอกาสในการทํางานในตําแหน่งรองเลขาธิการนายกรัฐมนตรี ฝ่ายการเมือง ซึ่งเป็นงานบริหารที่เกี่ยวข้องกับนโยบายมากขึ้น นายอนุชาฯ ยังกล่าวขอบคุณไปยังสื่อมวลชนทุกแขนงที่ให้ความร่วมมือนําเสนอข่าวสู่ประชาชนอย่างต่อเนื่อง ที่ผ่านมาได้มีการพูดคุย แลกเปลี่ยนความคิดเห็นกันอย่างสร้างสรรค์ ได้ให้ความร่วมมือจากสื่อมวลชนเป็นอย่างดี รวมทั้งยังหลีกเลี่ยงการนําเสนอข่าวที่บิดเบือน เพื่อให้ประชาชนได้รับข่าวสารที่เป็นประโยชน์ และขอขอบคุณเลขาธิการนายกรัฐมนตรี ซึ่งเป็นผู้กํากับดูแลการทํางานในสํานักโฆษก เจ้าหน้าที่สํานักเลขาธิการนายกรัฐมนตรี ที่อํานวยความสะดวกในการทํางาน และหน่วยงานราชการทุกหน่วยงานที่ให้ความร่วมมือในการให้ข้อมูลข่าวสาร ให้การดําเนินงานเป็นไปอย่างราบรื่น ประชาชนได้รับข่าวสารที่ถูกต้อง รวดเร็ว รวมถึงรองโฆษกรัฐบาลที่เป็นเพื่อนร่วมงานที่ดี ทั้งนี้ ขอขอบคุณประชาชนที่กรุณาให้ข้อเสนอแนะที่ดีให้กับรัฐบาลทุกช่องทาง ยืนยันว่ารัฐบาลชุดนี้เป็นรัฐบาลที่รับฟังคําเสนอแนะ และเสียงของประชาชน เพื่อทําให้การดําเนินงานของรัฐบาลมีประสิทธิภาพอย่างดีที่สุด
โอกาสนี้ นายธนกร วังบุญคงชนะ โฆษกประจําสํานักนายกรัฐมนตรี กล่าวขอบคุณนายกรัฐมนตรีที่ให้ความไว้วางใจ และให้โอกาสในการเข้ามาทํางานในตําแหน่งโฆษกประจําสํานักนายกรัฐมนตรี โดยจะตั้งใจปฏิบัติหน้าที่อย่างสุดความสามารถในการที่จะสื่อสารให้กับพี่น้องประชาชนได้เข้าใจการทํางานของรัฐบาล โดยเฉพาะนโยบายต่างๆ นอกจากนี้ยังเน้นการสื่อสารสองทาง ทั้งการรับฟังปัญหาของพี่น้องประชาชนที่สะท้อนผ่านมายังรัฐบาล เพื่อให้รัฐบาลได้ดําเนินการแก้ไข และการทํางานในเชิงรุกในเรื่องดิจิทัล เพื่อสร้างความเข้าใจให้กับพี่น้องประชาชน เนื่องจากขณะนี้สถานการณ์โควิด – 19 เป็นปัญหาใหญ่ที่รัฐบาลพยายามทําทุกวิถีทางเพื่อให้สถานการณ์คลี่คลาย ฉะนั้นแล้วการสื่อสารไปยังพี่น้องประชาชนจึงเป็นสิ่งสําคัญ
..................................
รัฐบาลไทย-ข่าวทำเนียบรัฐบาล-ครม. ไฟเขียว! ปรับวงเงินกู้ "โครงการบ้านล้านหลัง ระยะที่ 2 " เป็น 1.5 ลบ. เพิ่มโอกาสให้คนไทยมีบ้าน
วันอาทิตย์ที่ 12 มิถุนายน 2565
ครม. ไฟเขียว! ปรับวงเงินกู้ "โครงการบ้านล้านหลัง ระยะที่ 2 " เป็น 1.5 ลบ. เพิ่มโอกาสให้คนไทยมีบ้าน
.....
ที่ประชุม ครม. (7 มิ.ย. 65) เห็นชอบให้ธนาคารอาคารสงเคราะห์ (ธอส.) ปรับปรุงการกําหนดราคาซื้อ - ขาย/ ค่าก่อสร้าง และปรับวงเงินกู้ "โครงการบ้านล้านหลัง ระยะที่ 2" จากเดิมไม่เกิน 1,200,000 บาท เป็นไม่เกิน 1,500,000 บาท เพื่อให้ประชาชนมีทางเลือกในการหาซื้อที่อยู่อาศัยเพิ่มขึ้น และสอดคล้องกับความสามารถในการผ่อนชําระเพื่อคุณภาพชีวิตที่ดียิ่งขึ้น
.
ด้วยอัตราดอกเบี้ยคงที่ 4 ปีแรก 1.99% ต่อปี ผ่อนชําระสูงสุด 40 ปี เงินงวดคงที่ 84 งวดแรก (7 ปี) สําหรับการซื้อบ้าน คอนโดมิเนียม (ห้องชุด) ทั้งที่เป็นที่อยู่อาศัยใหม่ บ้านมือสอง เพื่อปลูกสร้าง หรือซื้อที่ดินพร้อมปลูกสร้าง และซื้ออุปกรณ์ - สิ่งอํานวยความสะดวกในการอยู่อาศัยพร้อมการขอกู้ซื้อบ้าน พร้อมยกเว้นค่าธรรมเนียม 2 ประเภท คือ 1.ค่าประเมินราคาหลักประกัน และ 2.ค่าจดทะเบียนนิติกรรมจํานอง
.
ประชาชนที่สนใจสามารถรับรหัสเข้าร่วมโครงการได้ในแอปพลิเคชัน GHB ALL โดยยื่นคําขอกู้และทํานิติกรรมได้ภายในวันที่ 30 ธ.ค. 66 หรือก่อนเต็มกรอบวงเงินของโครงการ...สอบถามรายละเอียดเพิ่มเติมได้ที่ GHBank Call Center โทร. 0-2645-9000
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เฮ้ง จัด FULL OPTION ช่วยลูกจ้างเดอะวันประกันภัยหลังถูกเลิกจ้าง
วันจันทร์ที่ 20 ธันวาคม 2564
เฮ้ง จัด FULL OPTION ช่วยลูกจ้างเดอะวันประกันภัยหลังถูกเลิกจ้าง
รมว.แรงงาน สั่งการหน่วยงานในสังกัดกระทรวงแรงงานร่วมบูรณาการให้บริการช่วยเหลือลูกจ้างบริษัท เดอะวันประกันภัย จํากัด (มหาชน) หลังถูกบอกเลิกจ้างกะทันหัน แห่ยื่นคําร้องกว่า 300 คน
นายสุชาติ ชมกลิ่นรัฐมนตรีว่าการกระทรวงแรงงานเปิดเผยว่า จากกรณีที่ กระทรวงการคลังมีคําสั่งเพิกถอนใบอนุญาตประกอบธุรกิจประกันวินาศภัยของบริษัท เดอะวันประกันภัย จํากัด (มหาชน) ส่งผลให้บริษัทบอกเลิกสัญญาจ้างลูกจ้างทั้งหมด 396 คน จาก 19 สาขาทั่วประเทศ เรื่องดังกล่าวพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและพลเอก ประวิตร วงษ์สุวรรณรองนายกรัฐมนตรีที่กํากับดูแลภารกิจกระทรวงแรงงาน ได้แสดงความห่วงใยลูกจ้างบริษัทดังกล่าว และติดตามสอบถามความคืบหน้าในการให้ความช่วยเหลืออย่างใกล้ชิด จึงได้สั่งการให้ทุกหน่วยงานในสังกัดกระทรวงแรงงานร่วมบูรณาการให้บริการช่วยเหลือลูกจ้าง โดยในวันที่ 20 ธันวาคมนี้ กรมสวัสดิการและคุ้มครองแรงงานได้นัดลูกจ้างมาที่สํานักงานสวัสดิการและคุ้มครองแรงงานกรุงเทพมหานครพื้นที่ 5 ภายในบริเวณกระทรวงแรงงาน ให้บริการรับคําร้องตามแบบ คร.7 เรื่องค่าชดเชย ค่าจ้างแทนการบอกกล่าวล่วงหน้า ค่าจ้างค้างจ่าย และค่าจ้างวันหยุดพักผ่อนประจําปี สํานักงานประกันสังคมกรุงเทพมหานครพื้นที่ 3 ชี้แจงลูกจ้างกรณีสิทธิประโยชน์กรณีเลิกจ้างประชาสัมพันธ์ให้สมัครเป็นผู้ประกันตนตามมาตรา 39 สํานักงานจัดหางานกรุงเทพมหานครพื้นที่ 10 ขึ้นทะเบียนรับสมัครงาน ขึ้นทะเบียนกรณีว่างงาน ประกาศตําแหน่งงานว่าง และกรมพัฒนาฝีมือแรงงาน สถาบันพื้นที่ 13 ให้คําปรึกษาสําหรับบุคคลที่สนใจเข้ารับการอบรมฝึกอาชีพด้วย โดยในช่วงเช้ามีลูกจ้างเข้ารับบริการราว 300 คน สําหรับลูกจ้างของบริษัทฯ ที่อยู่ประจําสาขาในจังหวัดต่างๆ ได้แจ้งให้ไปยื่นคําร้องที่สํานักงานสวัสดิการและคุ้มครองแรงงานจังหวัด และในช่วงบ่ายได้เชิญนายจ้างมาพบเพื่อตรวจสอบแนวทางการดําเนินการของนายจ้างว่าเป็นไปตามกฎหมายคุ้มครองแรงงานหรือไม่ หากนายจ้างไม่สามารถจ่ายเงินค่าชดเชยกรณีเลิกจ้างให้กับลูกจ้างได้ ลูกจ้างมีสิทธิยื่นเรื่องขอรับเงินสงเคราะห์เพื่อบรรเทาความเดือดร้อนจากเงินกองทุนสงเคราะห์ลูกจ้างได้
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า หลังจากที่ได้พูดคุยกับตัวแทนลูกจ้าง ได้ข้อสรุปว่าลูกจ้างจะเขียนคําร้องตามแบบ คร.7 เรื่องค่าชดเชย ค่าจ้างแทนการบอกกล่าวล่วงหน้า ค่าจ้างค้างจ่าย และค่าจ้างวันหยุดพักผ่อนประจําปี เพื่อคํานวณจํานวนเงินที่นายจ้างต้องจ่ายให้กับลูกจ้างและจะได้พูดคุยกับนายจ้างว่าสามารถดําเนินการจ่ายค่าชดเชยให้กับลูกจ้างได้หรือไม่ หากนายจ้างไม่ปฏิบัติ พนักงานตรวจแรงงานจะออกคําสั่งให้นายจ้างปฏิบัติ ซึ่งถึงขั้นตอนนี้ลูกจ้างสามารถยื่นขอใช้สิทธิรับเงินสงเคราะห์จากกองทุนสงเคราะห์ลูกจ้างเพื่อบรรเทาความเดือดร้อนได้ และใช้สิทธิรับเงินทดแทนในกรณีว่างงานในอัตราร้อยละ 50 ของค่าจ้างเฉลี่ยปีละไม่เกิน 180 วัน ควบคู่กันไป โดยกรมจะดําเนินการฟ้องคดีแพ่งและคดีอาญากับนายจ้างต่อไป
รัฐบาลไทย-ข่าวทำเนียบรัฐบาล-รัฐมนตรีเกษตรฯ เปิดมหกรรมยางพารา 2564 “นครฯ แห่งนวัตกรรมยางพารา”
วันเสาร์ที่ 9 เมษายน 2565
รัฐมนตรีเกษตรฯ เปิดมหกรรมยางพารา 2564 “นครฯ แห่งนวัตกรรมยางพารา”
รัฐมนตรีเกษตรฯ เปิดมหกรรมยางพารา 2564 “นครฯ แห่งนวัตกรรมยางพารา” มุ่งผลักดันให้จังหวัดนครศรีธรรมราชเป็นเมืองหลวงยางพารา
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานพิธีเปิดมหกรรมยางพารา 2564 “นครฯ แห่งนวัตกรรมยางพารา” ที่จัดขึ้นระหว่างวันที่ 8 – 10 เมษายน 2565 และกล่าวปาฐกถาพิเศษ “นวัตกรรมยางพาราไทย กับเศรษฐกิจยุคใหม่” ณ สนามการยางแห่งประเทศไทยเขตภาคใต้ตอนกลาง อ.ช้างกลาง จ.นครศรีธรรมราช โดยการจัดงานดังกล่าว เป็นการโชว์ศักยภาพไทยในการเป็นศูนย์กลางการพัฒนานวัตกรรมเทคโนโลยีการแปรรูปยางพาราของโลก และเป็นเวทีการเจรจาเพื่อแสวงหาพันธมิตรคู่ค้าใหม่ในตลาดยางพาราระดับนานาชาติ
รัฐมนตรีว่าการกระทรวงเกษตรและสหกรณ์ กล่าวว่า ภาคการเกษตรคือส่วนสําคัญในการขับเคลื่อนประเทศให้เจริญเติบโต ซึ่งรัฐบาลได้ให้ความสําคัญกับภาคการเกษตรเป็นอย่างมาก กระทรวงเกษตรและสหกรณ์จึงได้ดําเนินการส่งเสริมสนับสนุนนโยบายและมาตรการต่าง ๆ เพื่อช่วยเหลือพี่น้องเกษตรกรไทยให้มีรายได้และคุณภาพชีวิตที่ดีขึ้น ซึ่งปัจจุบันกระทรวงเกษตรและสหกรณ์ได้มีการดําเนินงานร่วมกับมหาวิทยาลัยต่าง ๆ ที่มีองค์ความรู้ทางวิชาการเข้ามาร่วมกันพัฒนาเทคโนโลยีและนวัตกรรมในการแปรรูปยางพารา เพื่อเพิ่มมูลค่าของยาง และเพิ่มมูลค่าผลิตภัณฑ์ยางพาราแปรรูป ขณะเดียวกัน กระทรวงเกษตรและสหกรณ์พร้อมประสานความร่วมมือกับหน่วยงานต่าง ๆ ทั้งภาครัฐและเอกชนอย่างจริงจังต่อเนื่อง เพื่อส่งเสริมสนับสนุนอุตสาหกรรมยางพาราให้เติบโตยิ่งขึ้น
“ด้วยความพร้อมของจังหวัดนครศรีธรรมราช จึงอยากผลักดันให้กลายเป็นเมืองหลวงยางพารา และชูให้ประเทศไทยเป็นศูนย์กลางพัฒนานวัตกรรมเทคโนโลยีการแปรรูปยางพาราของโลก โดยมอบหมายให้การยางแห่งประเทศไทย (กยท.) เตรียมความพร้อมทั้งในเรื่องการส่งเสริมการแปรรูป การตลาด การรักษาคุณภาพของน้ํายาง และการรักษาเสถียรภาพราคายางให้มีความมั่นคง เป็นต้น ซึ่งจะทําให้เกิดประโยชน์ทั้งในด้านเศรษฐกิจในพื้นที่ที่จะดีขึ้น เกิดการจ้างงาน และสามารถกําหนดราคายางพาราได้ นอกจากนี้ ยังพร้อมส่งเสริมให้ภาคเอกชนเข้ามามีส่วนร่วม เพื่อเพิ่มมูลค่าให้กับยางพาราด้วย
อย่างไรก็ตาม กระทรวงเกษตรฯ ยังได้ดําเนินโครงการประกันรายได้เกษตรกรชาวสวนยาง ซึ่งจะสามารถช่วยเหลือเกษตรกรในกรณีที่รายได้ของเกษตรกรลดลงจากรายได้ที่คาดว่าเกษตรกรควรจะได้รับ และลดผลกระทบต่อการดําเนินชีวิตของเกษตรกร ซึ่งขณะนี้อยู่ระหว่างการดําเนินการโครงการประกันรายได้เกษตรกรชาวสวนยาง ระยะที่ 3 (ต.ค. 2564 – ก.ย. 2565) มีผลการจ่ายเงินให้แก่เกษตรกร ทั้งสิ้น 1,467,981 ราย จํานวนเงิน 2,931.33 ล้านบาท (ปัจจุบันจ่ายแล้ว 2,271.242 ล้านบาท) ทั้งนี้ เนื่องจากราคายางก้อนถ้วยสูงกว่าราคาประกันจึงไม่มีการจ่ายให้เกษตรกรที่ผลิตยางก้อนถ้วย
สําหรับกิจกรรมภายในงาน มีการเสวนาเชิงวิชาการและเวิร์กชอปสร้างอาชีพ การจัดนิทรรศการที่น่าสนใจ การแข่งขันกรีดยางพาราชิงแชมป์ระดับประเทศ และเฟ้นหาสาวงามจากการประกวดธิดาชาวสวนยาง 2564 พร้อมเปิดตัวแอปพลิเคชัน Rubber Way เพื่อเพิ่มประสิทธิภาพการทําสวนยาง และแอปพลิเคชัน Rubbee ที่รวบรวมข้อมูลทุกสรรพสิ่งเกี่ยวกับยางพารา ที่อัปเดตแบบเรียลไทม์ทุกสถานการณ์ ไม่ว่าจะเป็นราคาซื้อ-ขาย ข่าวสารกิจกรรม รวมไปถึงสิทธิประโยชน์ และโปรโมชันต่าง ๆ ที่สมาชิกจะได้รับ
ทั้งนี้ จังหวัดนครศรีธรรมราชมีพื้นที่ปลูกยางพาราทั้งหมด 1,880,560 ไร่ เปิดกรีดแล้ว 1,773,087 ไร่ ผลผลิต 413,129 ตัน/ปี ปริมาณผลผลิตเฉลี่ย 233 กก./ไร่/ปี มีเกษตรกรชาวสวนยางขึ้นทะเบียนกับ กยท. จํานวน 186,995 ราย พื้นที่ 1,874,050ไร่
รัฐบาลไทย-ข่าวทำเนียบรัฐบาล-ธพว. ช่วยเต็มที่ หนุนเอสเอ็มอีท่องเที่ยว เพิ่มรายได้ ขยายตลาด ฟื้นฟูธุรกิจ ออก E-Book “โปรดี๊ดี เอสเอ็มอีทั่วไทย”เสิร์ฟ 100 โปรโมชั่นสุดว๊าว! ดันเศรษฐกิจคึกคัก
วันจันทร์ที่ 25 กรกฎาคม 2565
ธพว. ช่วยเต็มที่ หนุนเอสเอ็มอีท่องเที่ยว เพิ่มรายได้ ขยายตลาด ฟื้นฟูธุรกิจ ออก E-Book “โปรดี๊ดี เอสเอ็มอีทั่วไทย”เสิร์ฟ 100 โปรโมชั่นสุดว๊าว! ดันเศรษฐกิจคึกคัก
ธพว.ได้ผนึกพลังกับลูกค้ากลุ่มธุรกิจท่องเที่ยวและเกี่ยวเนื่อง จัดทํา E-Book “โปรดี๊ดี เอสเอ็มอีทั่วไทย” วัตถุประสงค์เพื่อช่วยเอสเอ็มอีธุรกิจท่องเที่ยวและเกี่ยวเนื่อง เพิ่มรายได้ ขยายตลาด สร้างโอกาสเพิ่มช่องทางการค้าขายใหม่ ๆ
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า วิกฤตโควิด-19 ที่ผ่านมา สร้างความลําบากให้เอสเอ็มอีอย่างมาก โดยเฉพาะกลุ่มธุรกิจท่องเที่ยวและเกี่ยวเนื่อง เป็นกลุ่มที่ได้ผลกระทบทางตรงอย่างรุนแรงและต่อเนื่องยาวนาน ดังนั้น ธพว. ในฐานะธนาคารเพื่อเอสเอ็มอีไทย ได้ยืนเคียงข้างคอยช่วยเหลือเอสเอ็มอีท่องเที่ยวและเกี่ยวเนื่องเสมอมา เพื่อให้สามารถฟื้นฟูกลับมาเดินหน้าธุรกิจได้อย่างรวดเร็วตามนโยบายรัฐบาล ผ่านมาตรการช่วยเหลือด้านเงินทุน ด้วยการออกโครงการ “สินเชื่อ SMEs Re-Start” ขณะเดียวกันยังสนับสนุนด้านการพัฒนาควบคู่ไปด้วยผ่านหลากหลายโครงการ เช่น อบรมเติมความรู้ พาจับคู่ธุรกิจ เป็นต้น
ล่าสุดหนึ่งในโครงการช่วยเหลือด้านการพัฒนา ธพว.ได้ผนึกพลังกับลูกค้ากลุ่มธุรกิจท่องเที่ยวและเกี่ยวเนื่อง จัดทํา E-Book “โปรดี๊ดี เอสเอ็มอีทั่วไทย” วัตถุประสงค์เพื่อช่วยเอสเอ็มอีธุรกิจท่องเที่ยวและเกี่ยวเนื่อง เพิ่มรายได้ ขยายตลาด สร้างโอกาสเพิ่มช่องทางการค้าขายใหม่ ๆ อีกทั้ง ช่วยประชาสัมพันธ์สินค้าหรือบริการให้เป็นที่รู้จักและเข้าถึงกลุ่มเป้าหมายอย่างกว้างขวาง นอกจากนั้น ยังเป็นการช่วยกระตุ้นการท่องเที่ยวและเศรษฐกิจไทยให้กลับมาคึกคัก รองรับการเปิดประเทศ ภายหลังสถานการณ์โควิด-19 คลี่คลาย
ภายใน E-Book เล่มนี้ รวบรวมสินค้าและบริการของลูกค้า ธพว. ด้านธุรกิจท่องเที่ยวและเกี่ยวเนื่อง จํานวน 100 ราย การันตีคุณภาพและมาตรฐานยอดเยี่ยม ไม่ว่าจะเป็นธุรกิจโรงแรม รีสอร์ต ร้านอาหาร สินค้าของฝาก ฯลฯ ที่พร้อมใจยกทัพมอบโปรโมชั่นพิเศษ ทั้ง “เที่ยว-กิน-พัก-ช้อป” เอาใจลูกค้าคนสําคัญ เช่น ห้องพักลดราคาพิเศษสูงสุด 50% และบริการส่งสินค้าฟรีทั่วประเทศ เป็นต้น
สามารถดาวน์โหลด E-Book “โปรดี๊ดี เอสเอ็มอีทั่วไทย” ฟรี โดยสแกน QR Code ในโปสเตอร์ประชาสัมพันธ์ หรือเว็บไซต์ของ ธพว. ( https://www.smebank.co.th/ ) สอบถามข้อมูลเพิ่มเติม Call Center 1357
รัฐบาลไทย-ข่าวทำเนียบรัฐบาล-ก.แรงงาน เผย ผู้แทนซาอุดีฯ พอใจ "อบรม - ทดสอบฝีมือแรงงานไทย" ปชช. สนใจไปทำงาน ลงทะเบียนที่ http://toea.doe.go.th
วันอังคารที่ 15 มีนาคม 2565
ก.แรงงาน เผย ผู้แทนซาอุดีฯ พอใจ "อบรม - ทดสอบฝีมือแรงงานไทย" ปชช. สนใจไปทํางาน ลงทะเบียนที่ http://toea.doe.go.th
.....
เป็นอีกหนึ่งข่าวดี คณะผู้แทนทางวิชาการของประเทศซาอุดีอาระเบีย ได้เดินทางมาเยือนประเทศไทย ระหว่างวันที่ 12 - 16 มี.ค. 65 เพื่อเข้าร่วมการประชุมเชิงวิชาการเกี่ยวกับการจัดส่งแรงงานระหว่างกระทรวงแรงงานไทย กับกระทรวงทรัพยากรมนุษย์และการพัฒนาสังคมซาอุดีอาระเบีย
.
ล่าสุด คณะผู้แทนฯ ได้ไปเยี่ยมชมการฝึกอบรมและทดสอบฝีมือแรงงาน ซึ่งเป็นการนําเสนอการฝึกอบรมในภาคบริการ ณ โรงแรม The Bazzar Hotel Bangkok
.
เบื้องต้นพบว่าคณะผู้แทนฯ มีความพอใจในความพร้อมของการฝึกอบรมและทดสอบฝีมือแรงงาน พร้อมเสนอว่าทางประเทศซาอุดีฯ ยังต้องการแรงงานในสาขาช่างเชื่อม โดยเฉพาะช่างเชื่อมใต้น้ํา ช่างเคาะพ่นสี Medical Staff รวมทั้งพ่อครัว พนักงานโรงแรมอีกด้วย
.
ทั้งนี้ กรมพัฒนาฝีมือแรงงานได้เตรียมการรองรับการส่งแรงงานไทย พร้อมอํานวยความสะดวกของการฝึกอบรมและทดสอบฝีมือแรงงานในสาขาอาชีพที่กําลังเป็นที่ต้องการ
.
ปชช. ผู้สนใจไปทํางานในประเทศซาอุดีอาระเบีย สามารถลงทะเบียนผ่านเว็บไซต์http://toea.doe.go.thเลือก "ลงทะเบียน" > "คนหางาน" หรือสอบถามเพิ่มเติมได้ที่สํานักงานจัดหางานจังหวัด หรือโทร. สายด่วน 1506 กด 2 กรมการจัดหางาน
.
อ่านเพิ่มเติม คลิกhttps://www.thaigov.go.th/news/contents/details/52536
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ว่าการรถไฟแห่งประเทศไทย ลงพื้นที่ประชุมติดตามมาตรการรักษาความปลอดภัย และตรวจเยี่ยมสร้างขวัญกำลังใจแก่ผู้ปฏิบัติงานในพื้นที่เสี่ยงภัยจังหวัดชายแดนภาคใต้
วันพุธที่ 6 ตุลาคม 2564
ผู้ว่าการรถไฟแห่งประเทศไทย ลงพื้นที่ประชุมติดตามมาตรการรักษาความปลอดภัย และตรวจเยี่ยมสร้างขวัญกําลังใจแก่ผู้ปฏิบัติงานในพื้นที่เสี่ยงภัยจังหวัดชายแดนภาคใต้
ผู้ว่าการรถไฟแห่งประเทศไทย นําคณะผู้บริหารการรถไฟแห่งประเทศไทย (รฟท.) เดินทางลงพื้นที่สถานีชุมทางหาดใหญ่ จังหวัดสงขลา เพื่อประชุมติดตามการปฏิบัติงานและมาตรการรักษาความปลอดภัยในพื้นที่เสี่ยงภัยจังหวัดชายแดนภาคใต้ พร้อมทั้งตรวจเยี่ยมศูนย์ขนถ่ายตู้สินค้า
เมื่อวันที่ 5 ตุลาคม 2564 นายนิรุฒ มณีพันธ์ ผู้ว่าการรถไฟแห่งประเทศไทย นําคณะผู้บริหารการรถไฟแห่งประเทศไทย (รฟท.) เดินทางลงพื้นที่สถานีชุมทางหาดใหญ่ จังหวัดสงขลา เพื่อประชุมติดตามการปฏิบัติงานและมาตรการรักษาความปลอดภัยในพื้นที่เสี่ยงภัยจังหวัดชายแดนภาคใต้ พร้อมทั้งตรวจเยี่ยมศูนย์ขนถ่ายตู้สินค้าคอนเทนเนอร์ (CY) สถานีบางกล่ํา และพูดคุยแลกเปลี่ยนรับฟังความคิดเห็นกับพนักงานสถานี โรงรถจักร สหภาพแรงงานฯ หาดใหญ่ เพื่อสร้างขวัญกําลังใจให้แก่ผู้ปฏิบัติงานในพื้นที่ ทั้งนี้ ผู้ว่าการรถไฟฯ ได้มอบของที่ระลึกให้พนักงานด้านปฏิบัติการที่ปฏิบัติงานในพื้นที่เสี่ยงภัย พนักงานรถไฟ ตํารวจรถไฟ กองร้อยรักษาดินแดนประจําขบวนรถไฟ พร้อมทั้งได้ดําเนินการหารือพิจารณาค่าตอบแทนพิเศษแก่เจ้าหน้าที่ผู้ปฏิบัติงานในพื้นที่เสี่ยงภัย และติดตามการปูนบําเหน็จเป็นกรณีพิเศษให้แก่พนักงานในพื้นที่อีกด้วย
นายนิรุฒ มณีพันธ์ ผู้ว่าการรถไฟแห่งประเทศไทย กล่าวว่า รฟท. ละอาสาสมัครรักษาดินแดน เพื่อจัดทําแผนความปลอดภัยของการเดินรถ ในพื้นที่เสี่ยงภัยจังหวัดชายแดนภาคใต้ พร้อมทั้งซักซ้อมทําความเข้าใจกับเจ้าหน้าที่ในการปฏิบัติหน้าที่เพื่อสร้างความปลอดภัยในการบริการเดินทาง ขณะเดียวกันยังได้เร่งติดตามการซ่อมบํารุงระบบอาณัติสัญญาณ ระบบรางในพื้นที่เสี่ยงภัยที่ชํารุดเสียหายให้แล้วเสร็จโดยเร็ว ตลอดจนได้พิจารณาแผนเดินรถเพื่ออํานวยความสะดวกและสร้างความปลอดภัยในการให้บริการภายในพื้นที่เสี่ยงด้วย ดังนั้น จึงขอให้ประชาชนทุกคนมีความมั่นใจว่าจะได้รับความดูแลจาก รฟท. อย่างดีที่สุด
ส่วนการตรวจเยี่ยมศูนย์ขนถ่ายตู้สินค้าคอนเทนเนอร์ (CY) แห่งแรกในจังหวัดสงขลา ที่หน้าสถานีรถไฟบางกล่ํา จังหวัดสงขลา การรถไฟฯ ได้มีการผลักดันเป็นศูนย์ให้บริการขนส่งทางรางที่ทันสมัย มีประสิทธิภาพ ตามนโยบายของรัฐบาล และกระทรวงคมนาคม เพื่อต้องการส่งเสริมการขนส่งสินค้าทางตู้คอนเทนเนอร์ผ่านระบบรางเชื่อมโยงไปยังภูมิภาคอื่นของประเทศ ตลอดจนสนับสนุนให้ผู้ประกอบการ หันมาใช้บริการขนส่งทางรางเพิ่มขึ้น เพื่อช่วยประหยัดค่าขนส่ง เสริมศักยภาพในระบบโลจิสติกส์ ลดปัญหาความแออัดจราจรทางถนน และสามารถสร้างรายได้ให้กับประชาชนในท้องถิ่นได้อีกทางหนึ่งด้วย
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้ที่ปรึกษานายกรัฐมนตรีและรัฐมนตรีช่วยว่าการกระทรวงการท่องเที่ยว แห่งราชอาณาจักรกัมพูชา พร้อมคณะ เข้าพบ
วันพุธที่ 20 ตุลาคม 2564
รัฐมนตรีฯ สุริยะ ให้ที่ปรึกษานายกรัฐมนตรีและรัฐมนตรีช่วยว่าการกระทรวงการท่องเที่ยว แห่งราชอาณาจักรกัมพูชา พร้อมคณะ เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายซก โซกรึตยา (H.E. Mr. Sok Sokrethya) ที่ปรึกษานายกรัฐมนตรีและรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชา พร้อมคณะ เข้าพบ
รัฐมนตรีฯ สุริยะ ให้ที่ปรึกษานายกรัฐมนตรีและรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชา พร้อมคณะ เข้าพบ
วันที่ 19 ตุลาคม 2564 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้ นายซก โซกรึตยา (H.E. Mr. Sok Sokrethya) ที่ปรึกษานายกรัฐมนตรีและรัฐมนตรีช่วยว่าการกระทรวงการท่องเที่ยวแห่งราชอาณาจักรกัมพูชา พร้อมคณะ เข้าพบ เพื่อเยี่ยมคารวะ และหารือแนวทางความร่วมมือ ตลอดจนแลกเปลี่ยนประสบการณ์ด้านอุตสาหกรรมโดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม และคณะผู้บริหาร เข้าร่วม ณ ห้องรับรอง 1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-การรถไฟแห่งประเทศไทยชี้แจงฟุตบาทชำรุด และพื้นหินแกรนิตในบริเวณชั้นโถงผู้โดยสารมีรอยด่าง
วันจันทร์ที่ 16 สิงหาคม 2564
การรถไฟแห่งประเทศไทยชี้แจงฟุตบาทชํารุด และพื้นหินแกรนิตในบริเวณชั้นโถงผู้โดยสารมีรอยด่าง
การรถไฟแห่งประเทศไทย (รฟท.) ขอเรียนชี้แจงว่า พื้นหินแกรนิตในบริเวณชั้นโถงผู้โดยสาร (Concourse) ของสถานีกลางบางซื่อ ดูดซึมน้ํา ด่าง เห็นเป็นรอยความชื้นรอบแผ่นนั้น จากการตรวจสอบพบว่า บริเวณที่เกิดปัญหาดังกล่าว อยู่ในพื้นที่บริเวณประตูทางเข้า- ออก และบริ
ตามที่มีสื่อสังคมออนไลน์ได้โพสต์ข้อความ รูปภาพ และคลิปเกี่ยวกับฟุตบาท และพื้นหินแกรนิตในบริเวณชั้นโถงผู้โดยสาร (Concourse) ภายในสถานีกลางบางซื่อ นั้น
ศูนย์ประชาสัมพันธ์ การรถไฟแห่งประเทศไทย (รฟท.) ขอเรียนชี้แจงว่า พื้นหินแกรนิตในบริเวณชั้นโถงผู้โดยสาร (Concourse) ของสถานีกลางบางซื่อ ดูดซึมน้ํา ด่าง เห็นเป็นรอยความชื้นรอบแผ่นนั้น จากการตรวจสอบพบว่า บริเวณที่เกิดปัญหาดังกล่าว อยู่ในพื้นที่บริเวณประตูทางเข้า- ออก และบริเวณภายในห้องสุขา
กรณีบริเวณประตูทางเข้า-ออก ความชื้นดังกล่าวเกิดจากน้ําฝนด้านนอกอาคารระบายไม่ทัน เกิดการอุดตันของรางระบายน้ําที่ติดตั้งอยู่ด้านหน้าประตูทางเข้า-ออก ส่งผลให้น้ําฝนไหลเข้าอาคารและซึมเข้าสู่ใต้แผ่นพื้นหินแกรนิต ก่อให้เกิดความชื้นกระจายตัวออกไปโดยรอบประตูทางเข้า-ออก ส่วนบริเวณภายในห้องสุขา เกิดจากการรั่วซึมของน้ําที่สุขภัณฑ์ซึมเข้าสู่ใต้แผ่นพื้นหินแกรนิตเช่นกัน นอกจากนี้ในส่วนของพื้นฟุตบาทด้านหน้าอาคารนั้นมีสาเหตุเกิดจากการยุบตัวของชั้นทรายใต้พื้น
ปัญหาดังกล่าวทั้งหมดนี้ รฟท. ได้สั่งการให้ผู้รับจ้างรีบดําเนินการแก้ไขโดยเร่งด่วน ซึ่งผลงานก่อสร้างนี้ยังอยู่ในช่วงระยะเวลาของการรับประกันผลงาน 2 ปี โดยภายในอาคารนั้น ได้มีการดําเนินการแก้ไขปัญหารางระบายน้ําเพื่อไม่ให้มีน้ําฝนเข้ามาภายในตัวอาคารได้ และดําเนินการอบพื้นหินแกรนิตด้วยความร้อนเพื่อไล่ความชื้นออก พร้อมทั้งขัดทําความสะอาดใหม่ ส่วนบริเวณพื้นฟุตบาทด้านหน้าอาคาร ได้สั่งการให้ผู้รับจ้างดําเนินการรื้อแล้วปูใหม่ โดยได้มีการเริ่มดําเนินการแก้ไขแล้วและจะดําเนินการให้แล้วเสร็จโดยเร็วที่สุด เพื่อประโยชน์ของประชาชนผู้มาใช้บริการ
รัฐบาลไทย-ข่าวทำเนียบรัฐบาล-รมว.อว. สั่ง อว. ผลิตกำลังคนที่มีทักษะตอบสนองเป็นพิเศษต่อภาคธุรกิจและอุตสาหกรรม
วันพุธที่ 27 ตุลาคม 2564
รมว.อว. สั่ง อว. ผลิตกําลังคนที่มีทักษะตอบสนองเป็นพิเศษต่อภาคธุรกิจและอุตสาหกรรม
รมว.อว. สั่ง อว. ผลิตกําลังคนที่มีทักษะตอบสนองเป็นพิเศษต่อภาคธุรกิจและอุตสาหกรรม
รมว.อว. สั่ง อว. ผลิตกําลังคนที่มีทักษะตอบสนองเป็นพิเศษต่อภาคธุรกิจและอุตสาหกรรม
พร้อมพลิกโฉมมหาวิทยาลัยทุกด้านให้จบออกมาทํางานได้ทันที
ตั้งเป้า 16 ปี ไทยเริ่มออกจากประเทศกับดักรายได้ปานกลาง
เมื่อวันที่ 26 ตุลาคม 2564 :ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) แถลงนโยบายการพัฒนากําลังคนสมรรถนะสูงของ อว. หลังลงนามบันทึกข้อตกลงความร่วมมือ โครงการระบบพัฒนากําลังคนสมรรถนะสูงเพื่อรองรับการลงทุนในอุตสาหกรรมยุทธศาสตร์ของประเทศไทย ระหว่าง สํานักงานปลัด อว. กับ คณะกรรมการส่งเสริมการลงทุน (บีโอไอ) สภาคณบดีคณะวิศวกรรมศาสตร์แห่งประเทศไทย ประธานสภาคณบดีวิทยาศาสตร์แห่งประเทศไทย สภานโยบายการอุดมศึกษาฯ ว่าประเทศไทยถือเป็นจุดยุทธศาสตร์หนึ่งที่สําคัญของนักลงทุนทั้งในและต่างประเทศ เพราะมีกําลังคนที่ทันโลก มีฐานทรัพยากรที่หลากหลาย และมีข้อได้เปรียบทางภูมิศาสตร์เศรษฐกิจ การลงนามบันทึกข้อตกลง ถือเป็นการเริ่มต้นที่ดี เพื่อเพิ่มศักยภาพของทรัพยากรกําลังคนที่จะมีความสามารถอย่างแท้จริงตอบโจทย์อุตสาหกรรมเป้าหมายของประเทศในอนาคต นั่นคือโอกาสสําคัญที่ทําให้ประเทศไทยต้องมีการปรับตัวเพื่อรองรับกระแสการเปลี่ยนแปลงในหลายๆ ด้านทั้งเทคโนโลยีด้านนวัตกรรม ซึ่งด้านทรัพยากรหรือกําลังคนสมรรถนะสูงเป็นอีกหนึ่งปัจจัยสําคัญในการขับเคลื่อนอุตสาหกรรมและเป็นองค์ประกอบหลักต่อการตัดสินใจเข้ามาลงทุนของผู้ประกอบการ ดังนั้น การผลิตกําลังคนที่มีทักษะตรงกับความต้องการอย่างเป็นระบบ จึงเป็นกลไกหนึ่งที่สามารถดึงดูดการลงทุนทั้งในภาคการผลิตและบริการได้ โดยหากประเทศไทยสามารถสร้างระบบการพัฒนากําลังคนสมรรถนะสูงที่สามารถตอบสนองความต้องการทั้งในเชิงปริมาณและคุณภาพได้จะเป็นกลไกสําคัญในการกําหนดมาตรการการส่งเสริมการลงทุนของประเทศไทยได้อย่างตรงจุด และมีประสิทธิภาพมากยิ่งขึ้น
"อว. พร้อมร่วมมือกับทุกภาคส่วน โดยเฉพาะการทําในสิ่งที่ตอบสนองต่อภาคธุรกิจและอุตสาหกรรม การได้รับความร่วมมือจากทุกภาคส่วนจะทําให้การขับเคลื่อนเป็นไปได้อย่างรวดเร็ว ทั้งนี้ อว. ได้ปวารณาตัวว่าจะเป็นกลไกลหลักในการขยับไทยให้เป็นประเทศที่พัฒนาแล้วและหลุดจากประเทศกับดักรายได้ปานกลางให้ได้ภายใน 16 ปีข้างหน้า และภายใน 10 ปีนี้ อว. จะมีเครื่องมือและสรรพกําลัง มีแผนยุทธศาสตร์ที่เป็นเลิศทั้งด้านการอุดมศึกษา วิทยาศาสตร์ วิจัยและนวัตกรรม สิ่งที่ อว. จะเร่งทําต่อไปคือการพลิกโฉมมหาวิทยาลัยไทย ทั้งด้านการเรียนการสอนแบบใหม่ การบริหารจัดการทรัพยากรที่ดีขึ้น การพัฒนาเทคโนโลยีและนวัตกรรมให้ก้าวหน้า รวมถึงการผลิตบุคลากรที่มีคุณภาพและความเชี่ยวชาญสูง จบออกมาใช้งานได้ทันที พร้อมยังสนับสนุนในทุกด้าน สิ่งใดที่ติดขัด เป็นข้อจํากัด ที่จะให้การทํางานลําบาก ก็พร้อมให้ใช้กระบวนการแซนด์บอกซ์ ตนหวังว่าการลงนามในวันนี้จะไม่เป็นเพียงการร่วมมือระยะสั้น แต่จะกลายเป็นการสร้างระบบการจัดการทรัพยากรกําลังคนที่มีคุณภาพของประเทศที่จะเกิดขึ้นต่อไปอย่างมากมายในอนาคต"ดร.เอนก กล่าว
รัฐบาลไทย-ข่าวทำเนียบรัฐบาล-สรรพากรมอบทูตภาษีทั่วประเทศช่วยแนะนำผู้ประกอบการทั้งออนไลน์ออฟไลน์ยื่นแบบฯ และชำระภาษีให้ถูกต้อง
วันพุธที่ 30 มิถุนายน 2564
สรรพากรมอบทูตภาษีทั่วประเทศช่วยแนะนําผู้ประกอบการทั้งออนไลน์ออฟไลน์ยื่นแบบฯ และชําระภาษีให้ถูกต้อง
กรมสรรพากรได้มอบหมายให้ทูตภาษี (Tax Ambassador) ที่ประจําอยู่สํานักงานสรรพากรทั่วประเทศพร้อมให้คําปรึกษาแก่ผู้เสียภาษีและประชาชนเพื่อให้ยื่นแบบฯ และชําระภาษีทุกประเภทให้ถูกต้องเพื่อประโยชน์ของผู้เสียภาษีในระยะยาว
ตามที่มีข่าวผู้ค้าออนไลน์ได้โพสต์ในสื่อโซเชียลมีเดียว่าได้รับหนังสือแจ้งจากสรรพากรให้มายื่นภาษีเมื่อมีรายได้ถึงเกณฑ์ที่กําหนดนั้น กรมสรรพากรได้มอบหมายให้ทูตภาษี (Tax Ambassador) ที่ประจําอยู่สํานักงานสรรพากรทั่วประเทศพร้อมให้คําปรึกษาแก่ผู้เสียภาษีและประชาชนเพื่อให้ยื่นแบบฯ และชําระภาษีทุกประเภทให้ถูกต้องเพื่อประโยชน์ของผู้เสียภาษีในระยะยาว
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “การที่กรมสรรพากรได้ดําเนินการส่งหนังสือแจ้งเตือนถึงผู้เสียภาษีมีวัตถุประสงค์เพื่อให้ผู้มีรายได้ถึงเกณฑ์แต่ยังไม่ได้ยื่นแบบแสดงรายการภาษีได้ทราบว่า มีหน้าที่ต้องยื่นแบบฯ เมื่อมีรายได้ต่อปีถึงเกณฑ์ขั้นต่ําตามที่กฎหมาย จะได้ไม่ต้องเสียค่าปรับและเงินเพิ่ม เพราะตามหลักแล้วผู้ที่มีรายได้จากการค้าขาย ไม่ว่าจะเป็นการขายสินค้าออนไลน์หรือขายสินค้าทั่วไป เมื่อมีรายได้ต่อปีเกิน ๖๐,๐๐๐ บาทขึ้นไป ทุกคนก็จะต้องมีหน้าที่ยื่นแบบฯ และในกรณีที่ไม่ได้ยื่นแบบภายในกําหนดเวลาต้องเสียค่าปรับไม่เกิน ๒,๐๐๐ บาท และเงินเพิ่มอีกร้อยละ ๑.๕ ต่อเดือนของจํานวนภาษีที่ต้องชําระ
นอกจากนี้ กรมสรรพากรไม่ได้มีเป้าหมายในการจัดเก็บภาษีจากผู้ค้าขายเฉพาะรายใดรายหนึ่ง หรือจากโครงการใดโครงการหนึ่ง และไม่ได้มุ่งเก็บภาษีจากผู้ประกอบการที่เข้าร่วมโครงการรัฐแต่อย่างใด และขอยืนยันว่ากรมสรรพากรได้พยายามทําหน้าที่อย่างเต็มที่และไม่ต้องการให้เกิดกรณีที่ผู้ประกอบการต้องเสียค่าปรับและเงินเพิ่ม เนื่องมาจากยื่นแบบเกินกําหนดเวลา เพราะจะเป็นการซ้ําเติมประชาชนโดยเฉพาะในช่วงเวลาเช่นนี้ และเพื่อสร้างความเป็นธรรมกับผู้เสียภาษีทุกคน เมื่อมีรายได้ถึงเกณฑ์ขั้นต่ําตามที่กฎหมายกําหนด มีหน้าที่ต้องยื่นแบบฯ ทุกราย”
นางสมหมาย ศิริอุดมเศรษฐ กล่าวเพิ่มเติม “การยื่นแบบและชําระภาษีเป็นหน้าที่ของคนไทยทุกคน ซึ่งผู้ประกอบการและผู้ค้าออนไลน์สามารถศึกษาข้อมูลเพิ่มเติมเกี่ยวกับการยื่นแบบแสดงรายการและชําระภาษีอย่างง่าย ได้ที่ www.taxliteracy.academy นอกจากนี้ กรมสรรพากรจัดให้มีทูตภาษี (Tax Ambassador) ณ สํานักงานสรรพากรพื้นที่ทั่วประเทศพร้อมให้คําปรึกษาแก่ผู้เสียภาษีและประชาชนเพื่อให้ชําระภาษีได้อย่างถูกต้องครบถ้วน หรือสามารถสอบถามข้อมูลเพิ่มเติมได้ที่ศูนย์สารนิเทศสรรพากร RD Intelligence Center ๑๑๖๑”
รัฐบาลไทย-ข่าวทำเนียบรัฐบาล-ปลื้ม ! ภาพรวม “โครงการคนละครึ่ง” ยอดผู้ประกอบการทะลุ 3.7 แสนราย ขณะที่ประชาชนยืนยันสิทธิ์แล้ว 17.5 ล้านราย จาก 26.5 ล้านสิทธิ พร้อมให้เริ่มใช้สิทธิตั้งแต่ 1 กันยายน 65 นี้
วันพฤหัสบดีที่ 25 สิงหาคม 2565
ปลื้ม ! ภาพรวม “โครงการคนละครึ่ง” ยอดผู้ประกอบการทะลุ 3.7 แสนราย ขณะที่ประชาชนยืนยันสิทธิ์แล้ว 17.5 ล้านราย จาก 26.5 ล้านสิทธิ พร้อมให้เริ่มใช้สิทธิตั้งแต่ 1 กันยายน 65 นี้
ปลื้ม ! ภาพรวม “โครงการคนละครึ่ง” ยอดผู้ประกอบการทะลุ 3.7 แสนราย ขณะที่ประชาชนยืนยันสิทธิ์แล้ว 17.5 ล้านราย จาก 26.5 ล้านสิทธิ พร้อมให้เริ่มใช้สิทธิตั้งแต่ 1 กันยายน 65 นี้
วันที่ 25 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยผู้ประกอบการและประชาชนยังให้ความสนใจเข้า “โครงการคนละครึ่ง” โดยภาพรวมการลงทะเบียนมีผู้ประกอบการจํานวนทั้งสิ้น 371,354 ราย เป็นผู้ประกอบการใหม่ จํานวน 5,629 คิดเป็นร้อยละ 2 ของจํานวนผู้ประกอบการทั้งหมด (ณ 24 สิงหาคม 65 เวลา 14.00 น.) ขณะที่ ผู้เคยใช้สิทธิโครงการฯ ระยะที่ 4 (ประชาชนรายเดิมฯ) กดยืนยันสิทธิเข้าร่วมโครงการฯ ระยะที่ 5 ถึงวันนี้ (25 สิงหาคม 65 เวลา 14.00 น.) จํานวน 17.48 ล้านราย จากจํานวนทั้งสิ้น 26.27 ล้านราย ส่วนประชาชนรายใหม่ที่ไม่เคยใช้สิทธิโครงการฯ ระยะที่ 4 (ประชาชนรายใหม่ฯ) ได้ลงทะเบียนเข้าร่วมโครงการ ฯ ครบจํานวน 2.3 แสนรายแล้วตั้งแต่วันแรกที่เปิดลงทะเบียน ทั้งนี้ ผู้มีสิทธิสามารถเริ่มใช้จ่ายได้ตั้งแต่วันพฤหัสบดีที่ 1 กันยายน ถึงวันจันทร์ที่ 31 ตุลาคม 2565 นี้
รองเลขาธิการนายกรัฐมนตรีปฏิบัติหน้าที่โฆษกประจําสํานักนายกรัฐมนตรี ยังเชิญชวนผู้ประกอบการร้านค้าที่สนใจเข้าร่วมโครงการฯ ระยะที่ 5 สามารถลงทะเบียนเข้าร่วมโครงการฯ ได้อย่างต่อเนื่องหรือจนกว่ากระทรวงการคลังจะปิดรับสมัคร ซึ่งภายใต้โครงการฯ ระยะที่ 5 รัฐจะสนับสนุนวงเงินค่าอาหาร เครื่องดื่ม สินค้าทั่วไป บริการนวด สปา ทําผม ทําเล็บ และบริการขนส่งสาธารณะ ยกเว้นสลากกินแบ่ง เครื่องดื่มแอลกอฮอล์ ผลิตภัณฑ์ยาสูบ บัตรกํานัล บัตรเงินสด และบริการรูปแบบอื่น ๆ ที่เป็นการชําระค่าสินค้าหรือบริการล่วงหน้า และสินค้าหรือบริการที่กระทรวงการคลังกําหนด ในอัตราร้อยละ 50 แต่ไม่เกิน 150 บาทต่อคนต่อวัน และไม่เกิน 800 บาทต่อคน คาดว่าตลอดโครงการ ฯ จะทําให้มีเงินหมุนเวียนในระบบเศรษฐกิจ 42,400 ล้านบาท GDP ขยายตัวเพิ่มขึ้นได้ถึงร้อยละ 0.12 ถือเป็นการส่งต่อเม็ดเงินผ่านพี่น้องประชาชนไปยังผู้ประกอบการรายย่อยโดยตรง ขับเคลื่อนเศรษฐกิจฐานรากเดินหน้าต่อเนื่อง
รัฐบาลไทย-ข่าวทำเนียบรัฐบาล-Govt Spokesperson: PM denies rumors on House dissolution and cabinet reshuffle
วันพฤหัสบดีที่ 2 กันยายน 2564
Govt Spokesperson: PM denies rumors on House dissolution and cabinet reshuffle
Govt Spokesperson: PM denies rumors on House dissolution and cabinet reshuffle
September 1, 2021,at theSappaya-Sapasathan(Parliament House),Government Spokesperson Thanakorn WangboonkongchanadisclosedPrime Minister and Defense Minister Gen. Prayut Chan-o-cha’saffirmationthathehad not beenpressured by factorsunder thePalang Pracharath Party to undertake cabinet reshuffle after the censure debate, and that there is yet any plan for cabinet reshuffle nor House dissolution. Anyrecently-spread news and informationrelated to the mattersare totally groundless.
The Government Spokesperson called on the public to have confidence in the Government and the Prime Minister, as hehas fully committed toleadthe nationand help out the peopleout of the COVID-19 crisis,in a bid for Thailand to move safely and securely toward the future, and for the economy to quickly recovered.
รัฐบาลไทย-ข่าวทำเนียบรัฐบาล-ไอแบงก์และอะมานะฮ์ ผสานพลังความร่วมมือ สร้างความเติบโตก้าวไกลของทั้งสององค์กร
วันพุธที่ 15 ธันวาคม 2564
ไอแบงก์และอะมานะฮ์ ผสานพลังความร่วมมือ สร้างความเติบโตก้าวไกลของทั้งสององค์กร
เมื่อวันที่ 15 ธันวาคม 2564 ได้มีพิธีลงนามบันทึกความร่วมมือ (MOU) การให้บริการแนะนําผลิตภัณฑ์สินเชื่อรถยนต์ ATM (Auto to Money) ระหว่างธนาคารอิสลามแห่งประเทศไทย (ไอแบงก์)
เมื่อวันที่ 15 ธันวาคม 2564 ได้มีพิธีลงนามบันทึกความร่วมมือ (MOU) การให้บริการแนะนําผลิตภัณฑ์สินเชื่อรถยนต์ ATM (Auto to Money) ระหว่างธนาคารอิสลามแห่งประเทศไทย(ไอแบงก์) โดยนายวุฒิชัย สุระรัตน์ชัย กรรมการและผู้จัดการธนาคาร และบริษัท อะมานะฮ์ ลิสซิ่ง จํากัด (มหาชน) โดย ดร. นันทพล พงษ์ไพบูลย์ กรรมการผู้จัดการ โดยมี พลเอก ดร.ณัฏฐิพงษ์ เผือกสกนธ์ ประธานกรรมการบริษัทฯ นายวิสุทธ์ บริบูรณ์ รองกรรรมการผู้จัดการธนาคารฯ และนายมนต์ชัย รัตนเสถียร กรรมการบริหารบริษัทฯ ร่วมเป็นสักขีพยาน ณ ห้องโถง ชั้น 23 ธนาคารอิสลามแห่งประเทศไทย สํานักงานใหญ่ (อาคารคิวเฮ้าส์อโศก)
ทั้งนี้ การลงนามความร่วมมือดังกล่าว ก่อให้เกิดการใช้ทรัพยากรร่วมกันระหว่างไอแบงก์และบริษัทฯ ในการดําเนินธุรกิจเพื่อก่อให้เกิด SYNERGY ระหว่างกัน โดยไอแบงก์ จะทําหน้าที่เป็นผู้แทนแนะนําผลิตภัณฑ์สินเชื่อของอะมานะฮ์ฯ ให้แก่ลูกค้าที่มีความประสงค์จะขอสินเชื่อรถยนต์ใช้แล้วส่งให้แก่อะมานะฮ์ฯ ซึ่งปัจจุบันอะมานะฮ์ฯ มีสาขาจํานวน 44 แห่ง และ ไอแบงก์ มีสาขาจํานวน 97 แห่ง กระจายอยู่ในจังหวัดต่าง ๆ ทั่วทุกภูมิภาคของประเทศ ขณะเดียวกัน อะมานะฮ์ฯ ยังมีนโยบายที่จะเปิดสาขาเพิ่มขึ้นในปีนี้ และปีหน้า เพื่อขยายงานด้านการตลาดสินเชื่อตามแผนธุรกิจที่วางไว้ นอกจากนี้ การผสานความร่วมมือกันในวันนี้เป็นเพียงก้าวแรกในการเริ่มต้นของการเปิดโอกาสให้ไอแบงก์และอะมานะฮ์ฯ ดําเนินความร่วมมือทางธุรกิจอื่นๆ ที่เป็นประโยชน์ร่วมกันต่อไปในอนาคต และยังสามารถมอบบริการที่ครอบคลุมลูกค้าทั่วประเทศได้อย่างกว้างขวางมากขึ้นอีกด้วย
สําหรับลูกค้าที่มีความสนใจใช้บริการสินเชื่อรถยนต์ใช้แล้ว สามารถติดต่อได้ที่สาขาของไอแบงก์ และสาขาของอะมานะฮ์ฯ ในจังหวัดต่าง ๆ ทั่วประเทศ
รัฐบาลไทย-ข่าวทำเนียบรัฐบาล-บวท. เตรียมมาตรการบริหารจัดการจราจรทางอากาศรองรับเที่ยวบิน พร้อมสนองนโยบายรัฐบาลผ่อนคลายเดินทางเข้าประเทศ 1 พ.ค. นี้
วันศุกร์ที่ 29 เมษายน 2565
บวท. เตรียมมาตรการบริหารจัดการจราจรทางอากาศรองรับเที่ยวบิน พร้อมสนองนโยบายรัฐบาลผ่อนคลายเดินทางเข้าประเทศ 1 พ.ค. นี้
การเดินทางเข้าประเทศ คาดการณ์ปริมาณเที่ยวบินเพิ่มขึ้น 7% เฉลี่ย 1,300 เที่ยวบินต่อวัน
ดร. ณพศิษฏ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด (บวท.) กระทรวงคมนาคม เปิดเผยว่า จากการที่รัฐบาลได้มีมาตรการผ่อนคลายการเดินทางเข้าประเทศ ตั้งแต่วันที่ 1 พฤษภาคม 2565 นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการให้หน่วยงานในสังกัดกระทรวงคมนาคมเตรียมความพร้อมเพื่อสนองนโยบายรัฐบาลที่ได้ผ่อนคลายมาตรการเดินทางเข้าประเทศ โดย บวท. ได้เตรียมมาตรการรองรับการบริหารจัดการจราจรทางอากาศ และเตรียมความพร้อมด้านระบบ อุปกรณ์ รวมทั้งความพร้อมของเจ้าหน้าที่ควบคุมจราจรทางอากาศ เพื่อรองรับและอํานวยความสะดวกในการเดินทางให้ทุกเที่ยวบินได้รับความปลอดภัยสูงสุด
ดร. ณพศิษฏ์ จักรพิทักษ์ กอญ.บวท. กล่าวเพิ่มเติมว่า นโยบายผ่อนคลายมาตรการเดินทางเข้าประเทศนี้ เป็นปัจจัยบวกสําหรับอุตสาหกรรมการบินและคาดการณ์ว่าจะมีการเดินทางเพิ่มขึ้น โดยเฉพาะการเดินทางจากต่างประเทศเข้ามายังประเทศไทย ตลอดทั้งเดือนพฤษภาคม 2565 คาดการณ์ว่า จะมีปริมาณเที่ยวบินรวม 40,000 เที่ยวบิน หรือเฉลี่ย 1,300 เที่ยวบินต่อวัน เพิ่มขึ้น 7% จากเดือนเมษายน 2565 ซึ่งนโยบายผ่อนคลายการเดินทางเข้าประเทศนี้จะเป็นการกระตุ้นการท่องเที่ยวและเศรษฐกิจในภาพรวมของประเทศ ทั้งนี้ วิทยุการบินฯ ได้เตรียมความพร้อมทุกด้านในการรองรับเที่ยวบิน และได้เน้นย้ําให้เจ้าหน้าที่ทุกส่วนงานปฏิบัติตามมาตรการอย่างเคร่งครัด สําหรับประชาชนที่เดินทาง ขอให้ปฏิบัติตามมาตรการเดินทางเข้าประเทศและมาตรการสาธารณสุขในการป้องกันโรคโควิด-19 อย่างเคร่งครัด เพื่อให้ทุกท่านได้รับความสะดวกและปลอดภัย อีกทั้งยังเป็นการช่วยให้สถานการณ์การแพร่ระบาดในภาพรวมดีขึ้น
รัฐบาลไทย-ข่าวทำเนียบรัฐบาล-ศบค. ขอให้แยกขยะจากการตรวจ ATK หน้ากากผ้า หน้ากากอนามัย ใส่ถุงขยะติดเชื้อ เพื่อรักษาสุขอนามัยที่ดี
วันจันทร์ที่ 31 มกราคม 2565
ศบค. ขอให้แยกขยะจากการตรวจ ATK หน้ากากผ้า หน้ากากอนามัย ใส่ถุงขยะติดเชื้อ เพื่อรักษาสุขอนามัยที่ดี
ศบค. ขอให้แยกขยะจากการตรวจ ATK หน้ากากผ้า หน้ากากอนามัย ใส่ถุงขยะติดเชื้อ เพื่อรักษาสุขอนามัยที่ดี
วันนี้ (31 มกราคม 2565) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยได้ตอบคําถามสื่อมวลชนเกี่ยวกับขยะที่เกิดจากชุดตรวจ ATK โดยโฆษก ศบค. แนะนําว่า ชุดตรวจ ATK ภายหลังการตรวจ กลายเป็นขยะจํานวนมาก กรมอนามัย กรมควบคุมโรค กระทรวงสาธารณสุข มีความห่วงใย โดย โฆษก ศบค. นําชุดข้อมูลมาสื่อสาร คือ ATK ถือเป็นขยะติดเชื้อ เพราะตรวจจากสารคัดหลั่งในร่างกาย มีเชื้อโรคจากร่างกาย หรือเชื้ออ่อนจากโควิด -19 ต้องทิ้งให้ปลอดภัย วิธีทิ้งคือ ก่อนทิ้งให้ใช้แอลกอฮอล์ที่เราใช้ฉีดมือ และนํามาใส่ถุงสีแดงสัญลักษณ์ของขยะติดเชื้อ หรือถ้าไม่มี ให้ใส่ในถุงพลาสติก 2 ชั้น ปิดปากถุงให้แน่น และเขียนว่าเป็นขยะติดเชื้อ ขอให้ห่วงใยเจ้าหน้าที่ผู้เก็บขยะไม่ให้เกิดความเสี่ยงร่วม
รัฐบาลไทย-ข่าวทำเนียบรัฐบาล-ปลัด พม. เปิดเผย จนท.พม. ทำงานทุ่มเท ตลอด 24 ชม. เฝ้าติดตามสถานการณ์ ประชาชนที่ได้รับผลกระทบ จากการแพร่ระบาดโควิด-19 และได้ช่วยเหลือกลุ่มคนเปราะบางกว่า 44,000 ราย
วันอังคารที่ 24 สิงหาคม 2564
ปลัด พม. เปิดเผย จนท.พม. ทํางานทุ่มเท ตลอด 24 ชม. เฝ้าติดตามสถานการณ์ ประชาชนที่ได้รับผลกระทบ จากการแพร่ระบาดโควิด-19 และได้ช่วยเหลือกลุ่มคนเปราะบางกว่า 44,000 ราย
ปลัด พม. เปิดเผย จนท.พม. ทํางานทุ่มเท ตลอด 24 ชม. เฝ้าติดตามสถานการณ์ ประชาชนที่ได้รับผลกระทบ จากการแพร่ระบาดโควิด-19 และได้ช่วยเหลือกลุ่มคนเปราะบางกว่า 44,000 ราย
เมื่อวันที่ 20 ส.ค. 64ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ด้วยกระทรวงการพัฒนาสังคมและความมั่นคงของมนุษย์ (พม.) ได้จัดตั้งศูนย์ปฏิบัติการบริหารภาวะวิกฤติโควิด-19 กระทรวง พม. เพื่อเป็นศูนย์กลางด้านข้อมูลและการช่วยเหลือกลุ่มเปราะบางทั้งเด็ก ผู้สูงอายุ คนพิการ คนเร่ร่อน ไร้บ้าน และผู้ด้อยโอกาส รวมทั้งผู้ป่วยติดเตียง ที่ประสบปัญหาความเดือดร้อนและความยากลําบากจากผลกระทบของการแพร่ระบาดของโรคโควิด-19 พร้อมทั้งการสื่อสารสังคม การรายงาน และติดตามผลการช่วยเหลือกลุ่มเปราะบางจนสิ้นสุดกระบวนการ โดยทํางานเชื่อมโยงกับศูนย์ช่วยเหลือสังคม สายด่วน พม. โทร. 1300 ที่ทํางานตลอด 24 ชั่วโมง อีกทั้งได้มีการจัดตั้งศูนย์ปฏิบัติการบริหารภาวะวิกฤติโควิด- 19 ระดับจังหวัดทั่วประเทศ เพื่อประสานการช่วยเหลือไปยังหน่วยงานที่เกี่ยวข้องในระดับพื้นที่
นางพัชรี กล่าวต่อไปว่า ทั้งนี้ ตั้งแต่วันที่ 28 ก.ค. 64 จนถึงวันที่ 19 ส.ค. 64 กระทรวง พม. ได้ดําเนินการช่วยเหลือประชาชนกลุ่มเปราะบางที่เป็นผู้ป่วยโควิด-19 และประสบปัญหาทางสังคมทั่วประเทศ รวมจํานวน 44,847 ราย โดยทํางานประสานความร่วมมือกับ กระทรวงสาธาณสุข สํานักอนามัยกรุงเทพมหานคร ภาคเอกชน มูลนิธิต่างๆตลอดทั้งสื่อมวลชน แบ่งเป็นในพื้นที่ กทม. 6,717 ราย และส่วนภูมิภาค 38,130 ราย โดยแบ่งเป็น 1. เด็กและเยาวชน 7,950 ราย 2. คนพิการ 8,698 ราย 3. ผู้สูงอายุ 6,650 ราย 4. ผู้ป่วยติดเตียงและป่วยเรื้อรัง 555 ราย 5. คนเร่ร่อนและคนไร้ที่พึ่ง 1,787 ราย 6. สตรีตั้งครรภ์ 97 ราย และ 7. ผู้ประสบปัญหาทางสังคมอื่นๆ 19,110 ราย สําหรับการช่วยเหลือกลุ่มเปราะบางตามภารกิจ กระทรวง พม. มีการดําเนินการที่สําคัญ ดังนี้ 1. กระบวนการสังคมสงเคราะห์ ได้แก่ 1.1) การให้คําปรึกษา 13,920 ราย 1.2) ประสานส่งกลับภูมิลําเนา 377 ราย 1.3) ประสานส่งต่อ 2,729 ราย 1.4) การมอบเครื่องอุปโภคและบริโภค 183,552 ชุด และ 1.6) การช่วยเหลือเป็นเงิน 42,034,163 บาท และ 2. ประสานกระบวนการสาธารณสุข ได้แก่ 2.1) การตรวจเชื้อ 1,877 ราย 2.2) การรักษา 1,907 ราย 2.3) ฉีดวัคซีน 9,272 ราย และ 2.4) จัดหาที่พักชั่วคราวและศูนย์พักคอย 1,345 ราย
นางพัชรี กล่าวเพิ่มเติมว่า หากประชาชนกลุ่มเปราะบางที่กําลังประสบปัญหาทางสังคมและได้รับความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-บขส. ลงพื้นที่ตรวจสอบอุบัติเหตุรถสหพันธ์ร้อยเอ็ดทัวร์ชนต้อหม้อเสียชีวิต 7 ราย
วันเสาร์ที่ 12 มีนาคม 2565
บขส. ลงพื้นที่ตรวจสอบอุบัติเหตุรถสหพันธ์ร้อยเอ็ดทัวร์ชนต้อหม้อเสียชีวิต 7 ราย
พร้อมให้ความช่วยเหลือผู้บาดเจ็บ - เสียชีวิต
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.)กระทรวงคมนาคม เปิดเผยว่า ได้มอบหมายนายสถานีเดินรถสระบุรี และเจ้าหน้าที่ที่เกี่ยวข้องลงพื้นที่ตรวจสอบ และเข้าช่วยเหลือผู้โดยสารจากอุบัติเหตุรถโดยสารของสหพันธ์ร้อยเอ็ดทัวร์เสียหลักพลิกตะแคงชนต้อหม้อบริเวณถนนมิตรภาพขาเข้า กรุงเทพฯ หน้าโรบินสัน สระบุรีโดย กรรมการผู้จัดการใหญ่ บขส. ได้รับรายงานเบื้องต้นว่า รถโดยสารคันดังกล่าววิ่งให้บริการในเส้นทางสาย 935 กรุงเทพฯ - สุวรรณภูมิ หมายเลขทะเบียน 10-4428 หมายเลขข้างรถ ม.4 พ 935-2 มีผู้เสียชีวิต 7 ราย ส่วนผู้บาดเจ็บได้เข้ารับการรักษาตัวที่ โรงพยาบาลสระบุรี แก่งคอย และเสาไห้ เรียบร้อยแล้ว ส่วนสาเหตุของอุบัติเหตุอยู่ระหว่างการตรวจสอบของเจ้าหน้าที่ตํารวจ ทั้งนี้หากมีความคืบหน้าจะรายงานให้ทราบต่อไป
รัฐบาลไทย-ข่าวทำเนียบรัฐบาล-WHO รับรอง AstraZeneca ที่ผลิตโดย บ.สยามไบโอไซเอนซ์
วันเสาร์ที่ 16 ตุลาคม 2564
WHO รับรอง AstraZeneca ที่ผลิตโดย บ.สยามไบโอไซเอนซ์
....
องค์การอนามัยโลก (WHO) ประกาศรับรองวัคซีนโควิด-19ของบริษัท AstraZeneca ซึ่งผลิตโดย บ.สยามไบโอไซเอนซ์ ให้ใช้ในกรณีฉุกเฉินได้
.
การรับรองนี้ ถือเป็นการการันตีคุณภาพของวัคซีนที่ผลิตโดย บ.สยามไบโอไซเอนซ์ ในฐานะศูนย์การผลิตวัคซีนป้องกันโควิด-19 AstraZeneca ในภูมิภาคเอเชียตะวันออกเฉียงใต้และประเทศใกล้เคียง ซึ่งจะส่งผลให้นานาประเทศเกิดการยอมรับและเป็นประโยชน์ในการเดินทางที่ง่ายและสะดวกยิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.เฮ้ง มอบ "ที่ปรึกษา" ลงพื้นที่ตรวจเยี่ยมให้กำลังใจผู้ประกันตนทุพพลภาพ และอาสาสมัครแรงงานที่ประสบภัยน้ำท่วม
วันพฤหัสบดีที่ 11 พฤศจิกายน 2564
รมว.เฮ้ง มอบ "ที่ปรึกษา" ลงพื้นที่ตรวจเยี่ยมให้กําลังใจผู้ประกันตนทุพพลภาพ และอาสาสมัครแรงงานที่ประสบภัยน้ําท่วม
- -
วันที่ 11 พฤศจิกายน 2564 นายสุชาติ ชมกลิ่น รัฐมนตรีว่าการกระทรวงแรงงานมอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานเป็นประธานการประชุมหัวหน้าส่วนราชการ ณ ห้องประชุมสํานักงานประกันสังคมจังหวัดเพชรบุรี ก่อนลงพื้นที่ตรวจเยี่ยมให้กําลังใจผู้ประกันตนทุพพลภาพ และอาสาสมัครแรงงานที่ประสบภัยน้ําท่วม พร้อมด้วย หัวหน้าส่วนราชการกระทรวงแรงงานจังหวัดเพชรบุรี ร่วมลงพื้นที่ในครั้งนี้ด้วย
นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงานเปิดเผยว่านายสุชาติ ชมกลิ่น รัฐมนตรีว่าการกระทรวงแรงงานมีความห่วงใย ลูกจ้าง ผู้ประกันตน ที่ประสบอันตรายหรือมีความไม่ปลอดภัยเกิดขึ้น จนเป็นเหตุให้เป็นผู้ทุพพลภาพ รวมถึงให้ความสําคัญในการดูแลผู้ประกันตนอย่างใกล้ชิด ในทุกๆ ด้าน แม้ลูกจ้าง/ผู้ประกันตนประสบอันตราย จะต้องไม่ทิ้งใครไว้ข้างหลัง ในวันนี้ ตนได้รับมอบหมายจาก นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่ในจังหวัดเพชรบุรี เพื่อสร้างขวัญและกําลังใจให้ผู้ทุพพลภาพและครอบครัว รวมทั้งอาสาสมัครแรงงาน และเจ้าหน้าที่ ที่ได้รับผลกระทบจากสถานการณ์น้ําท่วมได้มีความรู้สึกอบอุ่น และมีความรู้สึกที่ดีต่อระบบประกันสังคม อีกทั้งรับทราบปัญหาและให้คําแนะนําเกี่ยวกับการใช้สิทธิตามกฎหมายของผู้ทุพพลภาพ รวมทั้งติดตามอาการเจ็บป่วย เพื่อนําสู่การรักษา และฟื้นฟูสภาพร่างกายและจิตใจ
ทั้งนี้ ที่ปรึกษารัฐมนตรีว่าการกระทรวงแรงงาน ได้นําของใช้จําเป็นมามอบให้กับผู้ประกันตนที่ทุพพลภาพ ซึ่งอยู่ในความดูแลของสํานักงานประกันสังคมจังหวัดเพชรบุรี จํานวน 5 ราย และอาสาสมัครแรงงานที่ประสบภัยน้ําท่วม จํานวน 2 ราย
รัฐบาลไทย-ข่าวทำเนียบรัฐบาล-เคาะ 4 แนวทาง 'โทรฟรี - ลดค่าเน็ต' สู้โควิด-19
วันพฤหัสบดีที่ 29 กรกฎาคม 2564
เคาะ 4 แนวทาง 'โทรฟรี - ลดค่าเน็ต' สู้โควิด-19
....
คณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) เพิ่มมาตรการช่วยเหลือประชาชนและภาครัฐ ลดวิกฤตจากการระบาดของโรคโควิด-19 ระลอกใหม่ ที่ครอบคลุมทั้งค่าโทร ค่าอินเทอร์เน็ตสําหรับเรียนออนไลน์ และการติดต่อประสานงานหน่วยงานต่าง ๆ
.
1) สนับสนุนแพ็กเกจ Internet 79 บาท (ไม่รวมภาษีมูลค่าเพิ่ม) ระยะเวลาไม่เกิน 2 เดือน สําหรับนักเรียนทุกระดับชั้นในสังกัดกระทรวงศึกษาธิการที่เรียนออนไลน์ สําหรับภาคการศึกษาต้น ของปีการศึกษา 2564 ตั้งแต่วันที่ 15 ส.ค. - 15 ต.ค. 64 โดยให้กระทรวงศึกษาธิการจัดทํารายชื่อนักเรียนและเครือข่ายที่ใช้เรียน ทั้งจากการเรียนผ่านมือถือหรืออินเทอร์เน็ตบ้าน เพื่อรับการสนับสนุนค่าใช้จ่าย
.
2) เพิ่มเลขหมายให้ประชาชนโทรฟรี 8 เลขหมาย เพื่อติดต่อกับหน่วยงานภาครัฐ ได้แก่
1330 (สปสช.)
1323 (กรมสุขภาพจิต)
1422 (กรมควบคุมโรค)
1646 (ศูนย์บริการการแพทย์ฉุกเฉิน กทม.)
1668 (กรมการแพทย์)
1669 (สถาบันการแพทย์ฉุกเฉินแห่งชาติ)
1506 (สํานักงานประกันสังคม)
1138 (กรมการสื่อสารทหาร กองบัญชาการกองทัพไทย)
.
3) สนับสนุนการจัดให้มีอุปกรณ์สื่อสาร ระบบ WiFi เครื่องคอมพิวเตอร์ Tablet และโทรศัพท์เคลื่อนที่ เพื่อรองรับการดูแลผู้ติดเชื้อโควิดที่แยกกักตัวที่บ้าน และแยกกักตัวในชุมชน ที่ต้องมีการสื่อสารกับแพทย์กับผ่านระบบ Video Call หรือ Teleconference
.
4) สนับสนุนการส่งข้อความสั้น (SMS) กรณีหน่วยงานภาครัฐต้องแจ้งประชาชนในเรื่องเกี่ยวกับวัคซีน การรักษา และมาตรการป้องกันโควิด-19
#ไทยคู่ฟ้า#รวมไทยสร้างชาติ#ร่วมต้านโควิด19
-------------------